laion/Wikipedia-Exotic huggingface dataset:
אריתמטיקה אוניברסלית

אריתמטיקה אוניברסלית (בלטינית: Arithmetica Universalis) הוא ספרו המתמטי של אייזק ניוטון שפורסם ב-1707. כשהוא נכתב במקור בלטינית, הוא נערך ופורסם על ידי ויליאם ויסטון, מחליפו של ניוטון באוניברסיטת קיימברידג'. הספר היה מבוסס על סיכומי הרצאות באלגברה שניתנו על ידי ניוטון בעשורים הקודמים. המהדורה המקורית של ויסטון נתפרסמה ב-1707. היא תורגמה לאנגלית על ידי ג'וזף רפסון, אשר פרסם אותה ב-1720 תחת השם Universal Arithmetick. ג'ון משין פרסם מהדורה לטינית שנייה לספר ב-1722. השם שבחר ניוטון לספר מעיד על התפקיד ההיסטורי שיעד לו ניוטון; במאה ה-17 החלה מגמה של התנתקות מהניסוח הגאומטרי שרווח כניסוח המתמטי המקובל (מגמה שהחלה בהצגת הגאומטריה האנליטית על ידי רנה דקארט) ומעבר לצורת חשיבה אלגברית - סימבולית יותר. ניוטון ביקש להמשיך את הניסוח המתמטי ברוח זו, ולהדגים כיצד ניתן להשתמש באמצעי הביטוי האלגבריים לפתרון בעיות באופן יעיל יותר ואולי אינטואיטיבי יותר. אין פירוש הדבר שניוטון זנח את הניסוח הגאומטרי הסינתטי, גם כי היה הניסוח המקובל ללא עוררין על כל הקהילה האקדמית. מניסיונו מצא ניוטון את המחשבה האלגברית כאמצעי הנוח והכללי (מכאן מגיע התואר "אוניברסלי" בשם הספר) יותר לגשת לבעיות. הספר עוסק בסימון אלגברי, באריתמטיקה, באינטראקציה בין גאומטריה ואלגברה (כמו הביטויים הגאומטריים למשוואות כישרים, עקומים, אורכים, שטחים ונפחים ולחלופין ניסוח תכונות הנובעות ישירות ממאפייני המצולעים המשוכללים, המעגל וחתכי החרוט), ובפתרון משוואות פולינומיות, המהווה אחד הנושאים המרכזיים הנידונים בספר, ובחקירתו מביא ניוטון תוצאות רבות, בפרט בתחום שלימים יהפוך מרכזי במתמטיקה ובפיזיקה, פולינומים סימטריים, ומוסיף לציין ממצאים רבים הקשורים בסכומי חזקות של שורשי (פתרונות) המשוואה (כולל ההצגה של "זהויות ניוטון", שיוכחו מאוחר יותר, באופן עצמאי, על ידי לאונרד אוילר במאה ה-18). בין היתר רומז לטענה הידועה כ"משפט היסודי של פולינומים סימטריים". כמו כן מיישם בספר את כלל הסימנים של דקארט לשורשים מדומים, ואף הציע, מבלי להוכיח, את הכלל המאפשר לקבוע את מספר השורשים (פתרונות) המדומים של פולינום. רק כעבור 150 שנה נמצאה הוכחה ריגורוזית לנוסחת המנייה של ניוטון, על ידי ג'יימס ג'וזף סילבסטר, ב-1865. פרט לתוצאות המשמעותיות המובאות בספר, קובצו בו גם מספר כללי אצבע פשוטים המסייעים להשיג מידע על ערך הפתרונות של פולינום שלא נמצא לו פתרון בעזרת רדיקלים, למשל התוצאה על החסם העליון של הערך המוחלט הגדול ביותר (המקסימלי) של שורש הפולינום בתלות במקדמיו. הקישור שעושה הספר בין סימטריוּת, כלומר פולינומים סימטריים, לפתרון פולינומים ממעלה גבוהה, מעיד על ההבנה של ניוטון את אופי הבעיה של מציאת פתרונות (שורשי) משוואות פולינומיות, וניתן לראות בספר תרומה חשובה לאלגברה של משוואות (ובתורה לאלגברה המופשטת). גם בגלל תפוצתו, לספר הייתה השפעה על התפתחות האלגברה במאה ה-18, כולל על עבודתו של ז'וזף לואי לגראנז' על משוואות, שלימים שימשה אותו בניסוח המקובל למכניקה של ניוטון עצמו, ב"מכניקה האנליטית", וביסוד שהניח לגראנגז' לתורת החבורות. מדיה וקבצים בנושא אריתמטיקה אוניברסלית בוויקישיתוף
ג'וג'יאנג ניו סיטי טאוור

ג'וג'יאנג ניו סיטי טאוור (בסינית: 珠江新城) הוא גורד שחקים אשר ידוע גם בשם גלובל סיטי סקוור, הממוקם ברובע טיינחה שבגואנגג'ואו שבמחוז גואנגדונג שבסין. בניית המגדל החלה בשנת 2011 ונסתיימה כעבור 4 שנים, בשנת 2015. כאשר הסתיימה בניית המגדל הוא הפך למגדל הרביעי בגובהו בגואנגג'ואו, התנשא לגובה של 318.9 מטרים (1,046 רגל) וכלל 67 קומות. המגדל משתרע על שטח של 180,649 מטרים רבועים. המגדל משמש למשרדים. המגדלים הגבוהים בעולם ליטופ פלאזה http://www.skyscrapercenter.com/guangzhou/global-city-square/8821/ ערך זה הוא קצרמר בנושא גורדי שחקים ובנושא סין. אתם מוזמנים לתרום לוויקיפדיה ולהרחיב אותו.
הולכת כלבים

הוֹלָכַת כלבים, נקראת לעיתים בעברית "שמרכלב", "דוגיסיטר" או "דוגסיטר", היא פעולת ההולכה של כלב, בדרך כלל ממעונו של הכלב וחזרה. זו פעולה בסיסית בגידול כלבים – הוצאתם לטיול מאפשרת לכלבים עשיית צורכיהם מחוץ לבית, פעילות גופנית כריצה או הליכה, הימצאות בשמש, וכן מאפשרת תגובה חברתית עם כלבים אחרים. פעולה זו מתבצעת לעיתים במיקור חוץ, כאשר בעל הכלב שוכר את שירותו של אדם אחר שיוליך את כלבו. בבריטניה נעשה סקר בקרב 1,000 בעלי כלבים, שמצא כי אחד מכל חמישה בעלי כלבים אינו מוציא את הכלב שלו על בסיס יומי. השירות של הולכת כלבים נועד לספק מענה לאותם אנשים שאינם יכולים או אינם רוצים להוציא את כלביהם, באופן עקבי או חד-פעמי. מוליכי כלבים עשויים להוליך גם כמה כלבים בעת ובעונה אחת. מדיה וקבצים בנושא הולכת כלבים בוויקישיתוף
גבריאל קרטריס

גבריאל אן קרטריס (באנגלית: Gabrielle Anne Carteris; נולדה ב-2 בינואר 1961) היא שחקנית אמריקאית-יהודייה ולשעבר נשיאת איגוד שחקני המסך SAG-AFTRA (אנ'). ידועה במיוחד בזכות גילום דמותה של אנדראה זאקרמן בסדרת הטלוויזיה "בברלי הילס 90210". קרטריס נולדה באריזונה שבארצות הברית לאב נוצרי ממוצא יווני ולאם יהודייה. אמה עסקה בתיווך נדל"ן ואביה היה בעלים של מסעדה. כשהייתה בת שישה חודשים הוריה נפרדו והיא עברה ביחד עם אמה ואחיה התאום לסן פרנסיסקו. קרטריס גילתה עניין באומנויות הבמה מגיל צעיר במהלך לימודי בלט ופנטומימה. ב-1990 לוהקה לתפקיד אנדראה זאקרמן, עורכת עיתון בית הספר בסדרה בוורלי הילס 90210, תפקיד אותו שיחקה במשך חמש עונות ובהופעות אורח לאחר מכן. ב-1995 החלה להנחות תוכנית אירוח הנושאת את שמה "גבריאל". בשנת 2012 קרטריס נבחרה לסגנית נשיא SAG-AFTRA, איגוד המייצג מעל 100 אלף שחקנים ואנשי מקצוע בתחום הטלוויזיה בעיקר בארצות הברית. החל ממארס 2016 היא כיהנה כנשיאת האיגוד בפועל. ב-9 באפריל 2016 נבחרה לנשיאת SAG-AFTRA, וכיהנה בתפקיד למשך שלוש קדנציות בנות שנתיים כל אחת. ב-2021 לא הגישה מועמדות לבחירה מחודשת אלא תמכה בבחירתה של פראן דרשר לנשיאות הארגון בתור מחליפתה. בשנת 2022 שיחקה קרטריס במיני-סדרה "העיר הזאת שלנו" מבית רשת HBO. היא שיחקה בתפקידי אורח בסדרת רבות בין היתר מגע של מלאכים ומחשבות פליליות. קרטריס נשואה לצ'ארלס אייזקס, סוכן מניות מאז 1992. לזוג יש שתי בנות בשם קלסי רוז (נולדה ב -11 במאי 1994) ומולי אליזבת (נולדה ב -1999). מדיה וקבצים בנושא גבריאל קרטריס בוויקישיתוף גבריאל קרטריס, ברשת החברתית אקס (טוויטר) גבריאל קרטריס, ברשת החברתית אינסטגרם גבריאל קרטריס, במסד הנתונים הקולנועיים IMDb (באנגלית) גבריאל קרטריס, באתר AllMovie (באנגלית) גבריאל קרטריס, במסד הנתונים הקולנועיים KinoPoisk (ברוסית) איתי יעקב, לאן נעלמת, אנדריאה זקרמן? גבריאל קרטריס מככבת בטקס הסאג בגיל 58, באתר Xnet‏, 28 בינואר 2019 גבריאל קרטריס ביו, גיל, שווי נקי, בעל, משותק, סרטים, תוכניות טלוויזיה, באתר millennivm
תומר בר אבן

תומר בר אבן (נולד ב-2 בינואר 1992) הוא כדורסלן ישראלי המשחק בעמדת הרכז באליצור נחל שורק מהליגה הארצית. גובהו 1.96 מטר. בר אבן הוא בין שחקני הכדורסל היחידים שזכו להיות שותפים בכל אחד מארבעת המפעלים האירופיים הבכירים- היורוליג (עם מכבי תל אביב), היורוקאפ (עם מכבי חיפה), ליגת האלופות (עם עירוני נהריה) והיורופקאפ (עם עירוני נהריה).[דרוש מקור] נולד וגדל בתל אביב, בוגר בתי הספר א. ד. גורדון ותיכון עירוני ה' בתל אביב. גדל במחלקת הנוער של מכבי תל אביב וזכה איתה באליפויות וגביעי מדינה בגילאי נערים ונוער כשבעונתו האחרונה נבחר לחמישייה המצטיינת במוקדמות היורוליג בלונדון. לקח חלק בכל נבחרות ישראל הצעירות. בגיל 16 השתתף במחנה של נייקי ביוון - ג'ורדן ברנד קלאסיק ונבחר להיות בין 16 שחקנים מכל העולם שיזכו לטוס לארצות הברית ולשחק נגד נבחרת ארצות הברית במדיסון סקוור גארדן בניו יורק לצד כוכבי NBA כמו אנס קאנטר הטורקי ויונאס ולנצ'יונאס הליטאי. בעונתו האחרונה בנוער של מכבי תל אביב זכה לשחק במדי הקבוצה הבוגרת כולל דקות ביורוליג נגד קבוצת רומא האיטלקית.[דרוש מקור] לאחר מכן עבר לקבוצת הבת של מכבי תל אביב - הפועל יקנעם/מגידו. בעונתו הראשונה שם כמעט והיה שותף להדחה מפתיעה של הפועל תל אביב בחצי הגמר כשקלע 22 נקודות בהדר יוסף והצליח ביחד עם קבוצתו למשוך את ההתמודדות למשחק שלישי. לאחר מכן המשיך לעוד 2 עונות במועדון. בשנת 2014 הצטרף לאלופת המדינה דאז - מכבי חיפה ושיחק איתה בנוסף גם במסגרת המפעל האירופי - היורוקאפ. במהלך אותה עונה הושאל במסגרת חוק הכרטיס הכפול והצטרף לעירוני קריית אתא בליגה הלאומית עמה היגע לחצי הגמר בו הודחה הקבוצה בסדרה נגד הפועל עפולה. לאחר מכן המשיך לעונה נוספת במכבי חיפה. בשנת 2016 ירד לליגה הלאומית ושיחק במדי הפועל עפולה והעפיל עם הקבוצה לחצי הגמר. בעונת 2016–2017 שיחק במדי עירוני נהריה מליגת העל, ושיחק איתה בנוסף גם במפעלים האירופיים: ליגת האלופות והיורופקאפ שבה ההעפילה הקבוצה לרבע הגמר נגד קבוצת טלקום בון הגרמנית. ביולי 2017 פורסם כי חתם לשתי עונות בהפועל חיפה. בסיום עונת 2017/18 סיימה הקבוצה במקום ה-13 המוביל לליגה הארצית ובר אבן שוחרר מהקבוצה. בינואר 2019 לאחר שלא שיחק מתחילת עונת 2018/19 חתם במכבי רחובות מהליגה הלאומית, בסיום עונת 2018/19 סיימה הקבוצה במקום ה-13 וירדה לליגה הארצית. באפריל 2019 לאחר שעזב בר אבן את הפועל חיפה, תבע בר אבן את הפועל חיפה בגין סכסוך הנוגע לחוזה אותו החזיק בקבוצה, לאחר דיון דחה בית המשפט את טענות בר אבן וחייב אותו בהוצאות המשפט. ביולי 2019 חתם בהפועל נעם מהליגה הארצית בסיום העונה סיימה הקבוצה במקום ה-10 המוביל למשחקי המבחן לליגה א' אך עקב השבתת בעקבות מגפת הקורנה נשארה הקבוצה לעונה נוספת. באוגוסט 2020 חתם לעונה אחת בקבוצת אליצור נחל שורק.[דרוש מקור] בעונת 2022 שיחק באליצור שומרון מהליגה הארצית ועלה איתה לליגה הלאומית. מדיה וקבצים בנושא תומר בר אבן בוויקישיתוף פרופיל, באתר eurobasket פרופיל, באתר פיב"א פרופיל, באתר היורוליג אהוד כהנים ואמיר בוגן, תומר בר אבן זומן לטוניר היוקרתי של 'נייקי' בארה"ב, באתר ynet, 15 באפריל 2008 אור שקדי‏, עירוני נהריה: תומר בר אבן חתם לעונה, באתר וואלה, 19 באוגוסט 2016 כפיר חודרה, ‏תומר בר אבן חתם לשנתיים בהפועל חיפה, באתר ONE‏, 9 ביולי 2017 כפיר חודרה, ‏תומר בר אבן חתם לשנתיים בהפועל חיפה, באתר ONE‏, 9 ביולי 2017 לא עוצרת: רחובות החתימה את תומר בר אבן כפיר חודרה, ‏תקדים: בר אבן תבע את הפועל חיפה ונדחה על הסף, באתר ONE‏, 3 באפריל 2019 הבוקר חתם בקבוצה תומר בר אבן
סדרת T (ספינת סיור)

ספינות הסיור מסדרת T הן ספינות סיור המיוצרות בדרום אפריקה ומשרתות בצי המקומי. נגזרת של הספינה הנקראת נחשול המשרתת בחיל הים הישראלי. שלושה כלים הוזמנו על ידי הצי הדרום אפריקאי באמצע 1991, והם נבנו על ידי חברת T Craft. שלוש הספינות נכנסו לשירות בין השנים 1992-1996. עוד שלושה כלים המבוססים על הספינות מסוג זה (על פי מפרט שונה שאופיין על ידי חיל הים הישראלי) נבנו עבור ישראל בשנת 1997, וכונו נחשול. סירות אלה בעלות גוף קטמרוני מזכוכית מחוזקת פלסטיק (GRP). מסוגל לשאת עד 16 אנשי הצוות (כולל קצין אחד). כל כלי מחזיק מכ"ם Racal-Decca ומקלע כבד 12.7 מ"מ. הסירות מונעות על ידי שני מנועי דיזל (2,000 כ"ס) ADE 444 Tl 12V. נחשול שלדג דבורה "PATROL FORCES". navy.mil.za. navy.mil.za. אורכב מ-המקור ב-2012-08-14. נבדק ב-19 ביולי 2014. {{cite web}}: (עזרה)
יחסי עומאן–קטר

היחסים בין סולטנות עומאן לבין מדינת קטר הם יחסים טובים ושתי המדינות משתפות פעולה במגוון תחומים. היחסים בין עומאן לקטר כוננו בשנת 1976. יחסי המדינות נחשבים למיוחדים עקב הסממנים הדומים של כל אחת מהמדינות: שתי המדינות הן מדינות מפרץ עשירות, דוברות ערבית, אין בהן צפיפות אוכלוסין רבה, האוכלוסייה עצמה עשירה והמשטר הוא מונרכיה אבסולוטית. עומאן וקטר מרבות לחתום על הסכמים, בין היתר, הסכמי מניעת כפל מס. שתי המדינות מרבות לשתף פעולה בעיקר במישור הגאופוליטי מכיוון שהן מדינות סמוכות יחסית. שיתופי פעולה בולטים נוספים הם תיירותיים, כלכליים, שירותים ותעשייתיים. קטר מחזיקה שגרירות במסקט ועומאן מחזיקה שגרירות בדוחה. Oman-Qatar relations are special: Alawi Qatar, Oman Chambers seek trade ties The Sultanate of Oman
בשילה

בשילה היא שלב התפתחותי של תאים, שבו מתאפשרים תפקודים חדשים שלא היו אפשריים בשלבים הקודמים לה. זאת להבדיל מ"גדילה", אשר מתייחסת לעלייה במספר התאים של איבר או איברים מסוימים, אשר אינה מביאה בהכרח לבשילה. הבשילה היא אחד הגורמים החשובים בקביעת ההתפתחות, משום שהשינויים הפיזיולוגים שמתרחשים בתאים של האורגניזם במהלך הבשילה מאפשרים לו לעשות פעולות שלא היה מסוגל לעשות קודם לכן. הבשילה מושפעת בעיקר מגורמים תורשתיים, בעוד שהגדילה מושפעת יותר מגורמים סביבתיים. הבשילה של תאים היא תהליך קריטי שבו תאים עוברים שינויים פיזיולוגיים המאפשרים להם לבצע תפקידים ספציפיים וחדשים שלא היו אפשריים בשלבי ההתפתחות הקודמים. שלב זה מתרחש כאשר תאים מקבלים את האותות הנכונים מהסביבה שלהם (כגון הורמונים או גורמים חיצוניים אחרים), לצד מידע גנטי פנימי. במהלך הבשילה, תאים עשויים לעבור דיפרנציאציה, שבה הם מתמחים לתפקוד מסוים, כמו הפיכת תאי גזע לתאי שריר או תאי עצב. תהליך הבשילה הוא אחד הגורמים המרכזיים בהתפתחות אורגניזמים, שכן הוא קובע את יכולת האורגניזם לבצע פעולות מורכבות, כמו תפקוד המערכת החיסונית או יצירת רקמות ספציפיות. הבשילה גם קשורה להתפתחות איברים וליצירת מבנים מורפולוגיים מסוימים בגוף, תהליך שמכונה מורפוגנזה. להבדיל מגדילה, שמתייחסת לריבוי תאים או הגדלת נפחם, בשילה מתמקדת בשינוי איכותי בתפקוד התאים, שבסופו של דבר משפיע על ההתפתחות הפיזיולוגית והפונקציונלית של האורגניזם כולו. ערך מורחב – בגרות מינית בגרות מינית היא השלב בהתפתחותו של אורגניזם שבו הוא מסוגל להתרבות. אצל האדם קרוי המעבר לשלב זה בשם התבגרות מינית. מרבית הרב-תאיים אינם מסוגלים להתרבות מיד עם לידתם, ובהתאם למינם (במשמעות הטקסונומית של מושג זה) עוברים ימים, שבועות ואף שנים עד שהם הופכים למסוגלים להתרבות, כלומר מגיעים לבגרות מינית. אצל היונקים, מינים המגיעים לבגרות מינית בגיל מבוגר יותר הם לרוב בעלי אסטרטגיית רבייה K, המקבילה להשקעה באיכות, בעוד שהמינים המגיעים לבגרות מינית בגיל צעיר יותר הם לרוב בעלי אסטרטגיית רבייה R, המקבילה להשקעה בכמות. הבשלה מודעות עצמית בר-אל, צ', (1996). מפגשים עם הפסיכולוגיה, מפגש שני, פסיכולוגיה התפתחותית. הוצאת רכס, אבן יהודה. Biological development | Definition, Stages, Examples, Theory, & Facts | Britannica, www.britannica.com (באנגלית)
נטליה גלבובה

נטליה ולדימירובה גלבובה (ברוסית: Наталья Владимировна Глебова; נולדה ב-11 בנובמבר 1981) היא דוגמנית ומנחת טלוויזיה רוסייה-קנדית. מיס תבל 2005. גלבובה נולדה ברוסיה לאם מורה בתיכון ולאב סוחר בתעשייה הימית ובילדותה למדה נגינה קלאסית על פסנתר, היא סיימה בית ספר מקצועי למוזיקה בגיל שתים עשרה וזכתה במספר אליפויות של התעמלות אומנותית. כשהייתה בת שלוש עשרה היגרה לקנדה עם הוריה. היא סיימה תואר באוניברסיטת ריירסון ועבדה כדוגמנית, ב-2004 התמודדה בתחרות "מיס תבל קנדה" והגיעה למקום הרביעי ושנה לאחר מכן התמודדה פעם נוספת באותה תחרות וזכתה במקום הראשון ובתחרות מיס תבל באותה שנה קטפה שם את המקום הראשון מול מתמודדות מרחבי העולם, במהלך שנת כהונתה היא השתתפה במפגש של ארגון המדינות המתועשות, הובילה פעילויות צדקה ולקחה חלק בהכתרת מלכות יופי ברחבי העולם. ב-2007 הוציאה את הספר "שמחה, בריאה, יפה". ב-2008 ייסדה ארגון צדקה הנקרא "מסיבה 4", באותה שנה השתתפה בגרסה האסייתית של תוכנית המציאות "המירוץ למיליון", שם השתתפה עם pailin rungratanasunthorn (מיס תאילנד לשנת 2006), השניים ייצגו את תאילנד והגיעו למקום השמיני. בשנת 2013 התמודדה בתוכנית המציאות "רוקדים עם כוכבים" (אנ') בגרסתה התאילנדית. מדיה וקבצים בנושא נטליה גלבובה בוויקישיתוף אתר האינטרנט הרשמי של נטליה גלבובה נטליה גלבובה, ברשת החברתית פייסבוק נטליה גלבובה, ברשת החברתית אקס (טוויטר) נטליה גלבובה, ברשת החברתית אינסטגרם ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אהרן כץ

האם התכוונתם ל... אהרן שמואל כ"ץ (1744–1814) – רב פולני, מחבר הספר "וצוה הכהן" אהרן כ"ץ (לקוטי שושנים) (1860–1930) – רב ופוסק הלכה גליציאני, מחבר "ליקוטי שושנים" על יורה דעה (ב"כ) ו"מחזיק ברכה" אהרון כץ (גנרל) (1901 - 1971) – גנרל יהודי בצבא האדום אהרן כ"ץ (בר-אילן) (נולד ב-1948) – ר"מ ורב במכון הגבוה לתורה של אוניברסיטת בר-אילן אהרן כ"ץ (דיין) (נולד ב-1949) – דיין בבית הדין הרבני הגדול, בעבר בבאר שבע אהרן כץ (ראש ישיבה) – ראש ישיבת פתח תקווה ודיין בבית הדין הרבני, בנו של הרב ראובן כץ וחותנו של הרב שילה רפאל אהרון כץ (נווט) – נווט חיל האוויר שנהרג במלחמת שלום הגליל
פרדוקס (פירושונים)

האם התכוונתם ל... פרדוקס – מושג פילוסופי ראו גם קטגוריה:פרדוקסים פרדוקס (סדרת טלוויזיה) – סדרת טלוויזיה פרדוקס (2010) – סרט קולנוע משנת 2010 פרדוקס (2016) – סרט קולנוע משנת 2016 עמק פרדוקס – עמק בארצות הברית פרודוקס
אנדראה

אנדראה סונטקה (בפורטוגזית: Andréia Suntaque; נולדה ב-14 בספטמבר 1977. לעיתים קרובות נקראת רק אנדראה, היא כדורגלנית ברזילאית. אנדראה משחקת כשוערת במועדון הספרדי טרנספורטס אלקאין חברת סגל נבחרת ברזיל, שזכתה במדליות הכסף באולימפיאדת אתונה (2004) ובאולימפיאדת בייג'ינג (2008). במסגרת נבחרת הנשים בכדורגל, השתתפה בגביעי העולם 1999, 2003 ו-2007. מדיה וקבצים בנושא אנדראה בוויקישיתוף אנדראה, באתר Soccerdonna (בגרמנית) אנדראה, באתר Soccerway אנדראה, באתר WorldFootball.net אנדראה, באתר FootballDatabase.eu אנדראה, באתר olympedia.org ערך זה הוא קצרמר בנושא כדורגלנים ובנושא כדורגל ברזילאי. אתם מוזמנים לתרום לוויקיפדיה ולהרחיב אותו.
פרדוקס (2016)

פרדוקס (אנגלית: Paradox) הוא סרט מתח ומדע בדיוני אמריקאי משנת 2016, את הסרט ביים מייקל הרסט שגם כתב את התסריט. משקיע עם מבטא זר, שנמצא במעקב של רשות המיסים האמריקנית, איגד סביבו חבורת מדענים צעירים. את פרטי המיזם המשותף שלהם, הם שומרים בסוד - במרתף עמוק מאוד, הם בונים מכונת זמן. המכונה יכולה לשגר אותם לזמנים אחרים, אך לא לשנות את המקום שלהם. מסע הזמן שלהם תמיד יתחיל ויסתיים בחדר השיגור, שבמרתף (בניגוד למכונת הזמן מהסדרה "מנהרת הזמן", שמשנה גם את המקום וגם את הזמן). כבר בלילה הראשון בו מופעלת המכונה, מתעוררות בעיות קשות. מתעוררות מריבות בין אנשי הצוות, ואיש הצוות המבצע את נסיעת הזמן הבכורה, ואמור להיות משוגר שעות אחדות קדימה, אל העתיד, חוזר מיד, כשהוא מבוהל. הוא טוען, כי עוד באותו לילה, מישהו עומד לרצוח את אנשי הצוות, בתוך המרתף. לא ברור מי הרוצח, אך אנשי הצוות מבינים כי זה חייב להיות אחד מהם. בניסיון התגוננות מהרצח, אנשי הצוות משגרים עצמם אל העבר הקרוב, בזה אחר זה. כך נוצר מצב בו, בו זמנית, יש מספר עותקים מכל אחד מהם - עצמו של הרגע ועצמו של העתיד, שהוא שיגר אל אותו רגע. זיהוי הרוצח הופך למסובך מאוד. הצוות מגלה גם, שהמשקיע רק מזייף מבטא זר, ומגלה את מקור ההון הרב של המשקיע. המשקיע הוא נוסע בזמן מן העתיד הרחוק, שמחזיק במידע על ההולך להתרחש בבורסות העולם, במהלך מספר עשורים. תגלית זו יוצרת את המניע לרצח - השתלטות על המידע הזה יכולה להפוך כל אדם לעשיר מאוד. מרגע היווצרות המניע, אחד מאנשי הצוות משגר עצמו אל העבר, כדי לבצע את הרציחות וכדי לסכל את ניסיונות מניעתן. אך לא ברור מי זה. "פרדוקס", במסד הנתונים הקולנועיים IMDb (באנגלית) "פרדוקס", באתר נטפליקס "פרדוקס", באתר AllMovie (באנגלית) "פרדוקס", באתר Rotten Tomatoes (באנגלית) "פרדוקס", באתר Metacritic (באנגלית) "פרדוקס", במסד הנתונים הקולנועיים KinoPoisk (ברוסית) "פרדוקס", במסד הנתונים הקולנועיים IMDb (באנגלית)
שרשרת

שרשרת או שלשלת היא אביזר גמיש הבנוי מרצף של חוליות קשיחות המחוברות ברצף. השרשרת משמשת כאמצעי לקשירה (וכבילה), אמצעי הנעה ולקישוט. בתחומים שונים משמש המונח "שרשרת" בהשאלה כמילה נרדפת ל"רצף". טיפוס נפוץ של שרשרת משמש בכלי תחבורה דו גלגליים כדוגמת אופניים ואופנועים ובמכונות תעשייתיות. בכלי הרכב הדו גלגליים משמשת השרשרת להעברת כוח ההנעה אל הגלגל האחורי. השרשרת מורכבת ממיסבים גליליים (הדומים למיסב כדורי), והיא עשויה בדרך כלל ממתכת. לעיתים השרשרת מכילה חומר שימון המשמן באופן קבוע את המיסבים בחומרי סיכה כדי למנוע החלדה (טיפוס שרשרת זה מכונה O-Ring). ערך מורחב – שרשרת (תכשיט) שרשרת היא גם תכשיט בצורת חוט הנענד מסביב לצוואר. שרשראות כאלה נוצרות לעיתים קרובות על ידי שרשרת מתכת ועליה תכשיטים. שרשראות אחרות עשויות מבד ארוג. קישוטים נפוצים לשרשראות הם חרוזים או תכשיטים העשויים מאבני חן צבעוניות, עץ מגולף או מלוטש, זכוכית צבעונית, נוצות, צדפים, אלמוגים ועוד. קישוט מרכזי יחיד נקרא "תליון". תליון נפתח המשמש לשמירת חפצים קטנים, בעיקר תמונה או זוג תמונות, נקרא "משכית". תליון שמייחסים לו כוחות סגוליים נקרא "קמע". שרשרת, באתר אנציקלופדיה בריטניקה (באנגלית) ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
צ'יקו ודיקו

צ'יקוֹ ודיקוֹ (איציק ומרדכי זוהר) הוא שם הבמה של זוג קוסמים, בן ואביו (בהתאמה), שפעלו בישראל, בעיקר בשנות ה-80 של המאה ה-20. הייתה להם פינה קבועה בתוכנית "שמיניות באוויר" במשך שבע שנים, והם גם הופיעו במופע משלהם וכאורחים על במות רבות ברחבי הארץ. דיקו נולד בבולגריה ב-1945 ועלה עם הוריו בגיל שלוש. גדל בבית דגן ולאחר מכן בתל אביב. דיקו עבד גם כסנדלר. יחד עם בנו, הוא גיבש מופע קסמים והם החלו להופיע לקראת יום הולדתו ה-12 של איציק. ההצלחה נקטעה כאשר החלו להצטבר נגד איציק תלונות על הטרדה מינית ואונס. ב-1994 נידון איציק לעבודות שירות על בעילה אסורה בהסכמה וביצוע מעשים מגונים בצעירות שביקשו להתקבל אצלו לעבודה. ב-2005 נגזרו עליו שנתיים וחצי מאסר בפועל בגין עבירות מס. כשהשתחרר עזב את הארץ וגם את המקצוע. נכון לשנות האלפיים מנהל דיקו חנות לאביזרי קוסמות בתל אביב ומופיע לעיתים עם יואב "האגדי". בשנת 2003 הופיע דיקו במערכון בתוכנית "שידורי המהפכה" עם אסי וגורי. ב-2014 עלתה בטלוויזיה החינוכית סדרת תוכניות קצרות בשם "בית ספר לקוסמים", בכיכובם של דיקו ויואב. בשנת 2015 יצא הסרט התיעודי "חיים באשליות", המספר את סיפורם של צמד הקוסמים. בשנת 2018 הופיע דיקו בתפקיד עצמו בסדרה "משיח". בשנת 2021 הופיע כפרודיה בסדרת האנימציה "מיקמק: הסדרה". בת-דורה, אנשים שאנו אוהבים, מעריב, "מעריב לילדים", 5 ביולי 1985 יוסי מזרחי, ‏עלייתם ונפילתם של צ'יקו ודיקו, באתר ‏מאקו‏, 18 ביולי 2015 עם צאת הסרט "חיים באשליות": שגיא בן נון‏, למה לא רואיינו נפגעות המין בסרט על צ'יקו ודיקו? ריאיון עם צביקה בינדר, באתר וואלה, 5 באוגוסט 2015 שיר זיו, בעילה אסורה בהסכמה: צ'יקו ודיקו חיים באשליות, באתר nrg‏, 6 באוגוסט 2015 סמדר שילוני, "חיים באשליות": הוקוס פוקוס מפוספס, באתר ynet, 6 באוגוסט 2015
ורוולף (קבוצות פרטיזנים)

וֶרְווֹלְף (בגרמנית: Werwolf) הוא שמה של תוכנית שהכין האס אס בסוף מלחמת העולם השנייה, כאשר היה ברור שסופו של הרייך השלישי קרב, למלחמת גרילה גרמנית בכוחות בעלות הברית לפגיעה בעורף הלוחמים ולהמשך ההתנגדות הגרמנית גם לאחר שהללו יכבשו את גרמניה. ארגון ורוולף (Werwolf) הוקם בספטמבר 1944 בתחילה לצורך פעולות חבלה בעורף הצבא האדום בעקבות המפלות שספג הצבא הגרמני והתקרבות הצבא האדום לגבולותיה של גרמניה, כינויו של הארגון היה 'w, ולמפקד הארגון מונה אוברגרופנפיהרר הנס-אדולף פריצמן. בארגון היו 4,000-3,000 חברים שבאו ברובם משורות האס אס וההיטלריוגנד. הם החלו לפעול בינואר 1945, ללא הצלחה יתירה. בחודשים האחרונים של הרייך הוחלט על ידי ההנהגה הנאצית להרחיב את התוכנית ולפעול אף נגד כוחות בעלות הברית המערביים שנכנסו לגרמניה מן המערב - ואף כתוכנית ללוחמת גרילה נאצית לאחר כיבוש גרמניה על ידי בנות הברית. הקמת הארגון בחזית המערבית הוטלה על גרוסה ארנסט, מפקד מחלקה IV בגסטפו פרנקפורט. גם על אדולף אייכמן, כבעל דרגת קצין מילואים בוואפן אס אס הוטלה משימה לארגן יחידה ללוחמת גרילה בהרי האלפים. ליחידה זו הצטרף גם הפשיסט הרומני הוריה סימה. היחידה לא עשתה רבות עקב סיום המלחמה. ב-30 באפריל 1945 התאבד אדולף היטלר, בבונקר שלו בברלין, ועל פי צוואתו מונה גרוס אדמירל קרל דניץ לתפקיד נשיא גרמניה. מכיוון שברלין נכבשה על ידי הצבא האדום ב-2 במאי 1945, החליט דניץ לכנס את ממשלתו בפלנסבורג, והוא העביר את מטהו לשם. אחת הפעולות הראשונות (והבודדות) שעשתה הממשלה החדשה היא ההוראה שלא להפעיל את תוכנית ורוולף. רוב חברי הארגון בחזית המזרחית נתפסו במהרה וחוסלו. קבוצות קטנות ומעטות ניסו להמשיך לפעול גם לאחר תום המלחמה, בעיקר נגד שלטון הפולנים בשלזיה. בשנת 1947 חוסלו אחרוניהם בידי שירותי הביטחון הפולניים. בחזית המערבית לא יצאה התוכנית לפועל כלל. Biddiscombe, Perry (2004). The Last Nazis: SS Werewolf Guerrilla Resistance in Europe 1944-194. Tempus Publishing. ISBN 0-7524-2967-1. Biddiscombe, Perry (1998). Werwolf!: The History of the National Socialist Guerrilla Movement, 1944–1946. University of Toronto Press. ISBN 978-0-8020-0862-6.
ריאד (פירושונים)

האם התכוונתם ל... ריאד – בירת ערב הסעודית מחמוד ריאד – משרי החוץ של מצרים וממזכירי הליגה הערבית עבד אל-מונעם ריאד – גנרל מצרי ריד אישים ששמם הפרטי הוא ריאד
מערכת המשפט של רוסיה

מערכת המשפט של רוסיה (ברוסית: Судебная система России) היא מערך של רשויות שיפוט ובתי משפט האחראים לניהול מערכת השפיטה הרוסית. הרשות השופטת ברוסיה פועלת מכוח חוקים פדרליים וסעיפים בחוקת הפדרציה הרוסית. פעולות הרשות השופטת מעוגנים בסעיף 1 בחוק הפדרלי החוקתי "אודות מערכת המשפט של רוסיה" מה-31 בדצמבר 1996 (שתוקן ב-5 בפברואר 2014). מערכת המשפט הרוסית היא רשמית מערך שפיטה עצמאי נפרד מהרשות המחוקקת והרשות המבצעת. מימון בתי המשפט הפדרליים ובתי משפט השלום מגיע ישירות מהתקציב הפדרלי. בית משפט הוא ערכאה לה נותנת המדינה סמכות שפיטה כללית. שיטת המשפט הרוסית כוללת מערכת בתי משפט אזרחיים ולצידם בתי דין צבאיים, בתי דין לעבודה ובתי משפט מנהליים. על אכיפת פסקי הדין הניתנים בערכאות אלו מופקד שירות ההוצאה לפועל הפדרלי (Федеральная служба судебных приставов). ככלל, סמכות שיפוט בעניין כלשהו בפדרציה הרוסית נתונה לאחת משלוש הערכאות של בתי המשפט. ערך מורחב – בית המשפט החוקתי של רוסיה ערך מורחב – בית המשפט העליון של רוסיה ערך מורחב – בית המשפט העליון לבוררות של רוסיה לדברי הסוציולוג סרגיי גראדירובסקי, החברה הרוסית מתייחסת אל מערכת המשפט כמערך המשרת את השלטון ולא בהכרח מהווה בלם או חוסן משפטי. מכאן נובע חוסר הפופולריות של מערכת המשפט הרוסית שצברה לעצמה מוניטין כמערכת משפט לא עצמאית התלויה במשטר. לפי נתוני מרכז לבאדה, חוסר שביעות רצון האזרחים מפני מערכת המשפט מבטא למעשה חוסר שביעות רצון מהשלטון. מצב מערכת המשפט הרוסית ועדת המשפטנים הבינלאומית, 2010 דיון של האו"ם בדבר עצמאות הרשות השופטת ברוסיה, 2009 (ברוסית) דיווח שנתי 2012 תסקיר בדבר הליך מינוי שופטים ברוסיה, דו"ח משנת 2014. איילת שני, "במובן מסוים, מערכת המשפט של פוטין דומה לימי סטלין", באתר הארץ, 10 ביוני 2021 בתי הדין החוקתיים האזוריים, מהווים ערכאה משפטית עצמאית בתחומי שיפוטם ואינם כפופים למחוזות אלא לבית המשפט לחוקה בלבד. במסגרת פעילותו בוחן תיקים פליליים, אזרחיים ומינהליים כבית משפט הנמוך ביותר והערכאה המשפטית הראשונה אליה פונים האזרחים. גופי שיפוט בכירים יותר דניתן לערער הם בתי דין מחוזיים ובתי משפט עירוניים. Культурная бесполитика. Сергей Градировский | Центр гуманитарных технологий Зависимость от исполнительной власти губит репутацию российских судов — ПРАВО.RU